stanford-oval/wikipedia huggingface dataset:
אוטוסטרדת המידע
ביטויים מוקדמים דומים

היו שהשתמשו במונח אוטוסטרדת המידע בהקשר למערכות טלקומוניקציה מוקדם יותר מאל גור:
ב-1964, מ. ברודרטון בספרו "מייזרים ולייזרים: איך הם עובדים, מה הם עושים" בעמוד 5 כתב על קרני לייזר והשתמש במונח אוטוסטרדות לתיאור תקשורת.
ב-1974, נאם ג'ון פייק השתמש במונח אוטוסטרדה בהתייחס למערכות טלקומוניקציה, מה שהעלה את האפשרות שהוא זה שהמציא את המונח אוטוסטרדת המידע.
אורלי בנימין

| --- | --- |

פרופ' אורלי בנימין (2023)
 לידה:  14 במרץ 1960 (בת 64) 
 ענף מדעי:  סוציולוגיה ואנתרופולוגיה
 מקום לימודים:  אוניברסיטת אוקספורד (15 במאי 1995)  אוניברסיטת תל אביב  אוניברסיטת אוקספורד 
 מוסדות:  הפקולטה למדעי החברה באוניברסיטת בר-אילן (1 באוקטובר 1996)  אוניברסיטת בר-אילן (1 באוקטובר 1996)  אוניברסיטת בר-אילן 
 תרומות עיקריות
 חקר מעמד האישה בחברה הישראלית
 
אורלי בנימין (נולדה ב-14 במרץ 1960) היא סוציולוגית, חברת סגל בדרגת פרופסור מן המניין במחלקה לסוציולוגיה ואנתרופולוגיה באוניברסיטת בר-אילן ופעילה חברתית.
ביוגרפיה

אורלי בנימין היא סוציולוגית ופמיניסטית העוסקת בנשים המועסקות במשרות בהן משולם שכר נמוך. לטענתה, הפרטה פוגעת בנשים המועסקות בהוראה ובשירותים חברתיים אחרים.
בשנים 1985–1990 למדה לתואר ראשון ולתואר שני בסוציולוגיה ואנתרופולוגיה באוניברסיטת תל אביב. ב-1990 נסעה לאנגליה וסיימה את עבודת הדוקטורט באוניברסיטת אוקספורד בשנת 1995 בנושא "התפתחות עצמית והפתיחות למשא ומתן של עבודת המשפחה". בנימין מלמדת באוניברסיטת בר-אילן החל משנת 1996 בחוגים לסוציולוגיה, אנתרופולוגיה ובתוכנית ללימודי מגדר. לימדה גם באוניברסיטה העברית בירושלים ובמכללה האקדמית תל אביב-יפו.
בשנת 2013 קיבלה בנימין דרגת פרופסור חבר, ובשנת 2020, קיבלה דרגת פרופסור מן המניין.
בפברואר 2023 התמנתה בנימין לנשיאת האגודה הסוציולוגית הישראלית (החליפה את פרופ' לב גרינברג).
ביוגרפיה > מחקר

מחקרה של בנימין מנסה להבליט דיכוי של נשים, במיוחד כשאלו באות מקבוצות אתניות וכלכליות חלשות. היא גם עוסקת בחד-הורות בקרב פלסטיניות-ישראליות, ובמוסריות של הכלכלה.
ביוגרפיה > מעורבות חברתית

בשנים 2007–2008 הייתה חלק מצוות שפיתח תוכנית בשם "רשתות", להכנת בני נוער לעולם העבודה. התוכנית מבוססת על הקניית אוריינות כלכלית ופיתוח מיומנויות התרשתות אצל בני נוער שנשרו ממסגרת לימודים נורמטיבית. הפרויקט מתבצע בשיתוף עם עמותת אשלים, קידום נוער והחברה למתנס"ים ונערך במסגרת התוכנית ללימודי מגדר באוניברסיטת בר-אילן.
בשנים 2002–2005 קידמה, יחד עם עו"ד דפנה רובינשטיין, הצעת חוק למניעה העסקה פוגענית, המבוססת על הידע שצברה במחקרה על השותפות בין חברות כוח אדם לבין המדינה בישראל בהעסקת נשים באופן פוגעני ארוך טווח תחת מראית עין של זמניות.
חברה באקדמיה לשוויון ופעילה בפורום להגנת ההשכלה הגבוהה.
מאמריה > מאמרים בעברית

אורלי בנימין, גברים מנחשלים. גברים מתעשרים, באתר "העוקץ", 10 במרץ 2013
דפנה רובינשטיין, אורלי בנימין וערן גולן, 2008, "דרך המלך": העצמה מבנית של עובדים עניים בצל תרבות המכרזים. עמ' 159–194. בתוך: מימי אייזנשטט וגיא מונדלק (עורכים), העצמה במשפט, סדרת משפט, חברה ותרבות, אוניברסיטת תל אביב: הפקולטה למשפטים. תל אביב: נבו הוצאה לאור.
שרית סמבול ואורלי בנימין, 2007, "קיטועים מבניים ומגדריים של היסטוריית העבודה של נשים: הצמצום במבני ההזדמנויות של עובדות עניות", סוציולוגיה ישראלית 9(1): 5–37.
שרית סמבול ואורלי בנימין, 2006. "אמהות ועוני בישראל: מקומה של אמהות בחייהן של עובדות עניות", סוגיות חברתיות בישראל, 1: 31–63.
רונה גוצלב ואורלי בנימין, 2006, "גמדים או רובוטים: מחויבות ודה-הומניזציה כלפי עובדים זמניים בקרב מנהלי משאבי אנוש במגזר הציבורי", סוציולוגיה ישראלית, 7(2): 253–280.
בנימין, אורלי, 2006, "במורדות שוק העבודה: מסחור כח עבודה נשי בישראל", תרבות דמוקרטית, כרך 10(4): 66–98.
בנימין, אורלי, 2002, "הדואליות ביחסים בין המדינה לנשים בישראל: המקרה של נשים המועסקות דרך חברות כוח אדם במגזר הציבורי", חברה ורווחה, כרך כ"ב, 4, 455–480.
מאמריה > מאמרים באנגלית

Sarit Nisim and Orly Benjamin, 2008, Power and Size of Firms as Reflected in Cleaning Subcontractors’ Practices of Social Responsibility, Journal of Business Ethics, online first
Ruth Gaunt and Orly benjamin, 2007, Job Insecurity, Stress and Gender: The Moderating Role of Gender Ideology, Work, Family and Community, 10(3) : 339–353
Orly Benjamin and Rona Goclaw, 2005. "Narrating the Power of Non-Standard Employment: The Case of the Israeli Public Sector", Journal of Management Studies
Orly Benjamin and Sharon Kamin-Shaaltiel, 2004. "It's Not Because I'm Fat: Women, Overweight, and Marital Conflict", Health Care for Women International, V.25(9):853–871
Orly Benjamin and Hila Ha'elyon, 2004. "Silenced Reality: Power Relations between Marital Blueprints in Israeli Marriages", Symbolic Interaction, V.7(4):461–483
Orly Benjamin, 2003. "The Power of Unsilencing: Between Silence and Negotiation in Heterosexual Relationship", Journal for the Theory of Social Behavior, v.33(1):1–19
Orly Benjamin and Tamar Barash, 2003. "He thought I would be like my mother." Orientalism and Mizrahi Women's Silencing in Israeli Inter-and Intra-Marriages", Ethnic and Racial Studies, V.27(2):266–289
orly Benjamin and Hila Ha'Elyion, 2002. "Re-Writing Fertilization: Thrust, Pain and Exit Points". Women's Studies International Forum, 25(6):667–678
Orly Benjamin, 2001. "Changing Intimate Relationships: An-Israel-UK Comparison". Community, Work & Family, V.4(2):173–193
Orly Benjamin and Oriel Sullivan, 1999. "Relational Resources, Gender Conciousness and Possibilities of Change in Marital Relationships", Sociological Review, 47(4):794–820
Orly Benjamin, 1998. "Therapeutic Discourse, Power and Change: Emotion and Negotiation in Marital Conversations", Sociology, 32, November, 4:771–793
Orly Benjamin, 1997. "Self-Development in Israel: Does it Affect Women's Attempts to Increase Partners' Participation?", Israeli Social Science Research, 12, October, 2:112–134
Orly Benjamin and Oriel Sullivan, 1996. "The Importance of Difference: Reconceptualising the Increased Flexibility in Gender Relations at Home". Sociological Review, May, 44(2):225–251
Orly Benjamin and Amir Delila, 1997. "Defining Encounters: who are the women entitled to join the Israeli Collective?" International Women's Studies Forum, Special Issue on Israel. V.20, Nos. 5/6, pp 639–650
The abortion committees: Educating and Controlling Women", Journal of Women and Criminal Justice, V.3: 5–25
הערות שוליים

↑  Sarit Nisim and Orly Benjamin, 2008, Power and Size of Firms as Reflected in Cleaning Subcontractors’ Practices of Social Responsibility, Journal of Business Ethics, online first
| --- | --- |
בקרת זהויות :  NLI: 987007438045305171  GND: 1043565132  LCCN: n2010070846  ORCID: 0000-0002-0307-9442  VIAF: 143313347   WorldCat (עם VIAF): 143313347
אדוארד מתיו וורד

| --- | --- |

 לידה:  14 ביולי 1816 לונדון, הממלכה המאוחדת של בריטניה הגדולה ואירלנד 
 התאבד:  15 בינואר 1879 (בגיל 62) וינדזור, הממלכה המאוחדת 
 מקום לימודים:  האקדמיה המלכותית לאמנויות 
 בן או בת זוג:  הנרייטה וורד 
 
אדוארד מתיו וורד (באנגלית: Edward Matthew Ward;‏ 14 ביולי 1816 – 15 בינואר 1879) היה צייר בריטי, שהתמחה בז'אנר היסטורי. הוא ידוע בעיקר בזכות ציורי הקיר שלו בארמון ווסטמינסטר המתארים פרקים בהיסטוריה הבריטית החל ממלחמת האזרחים האנגלית ועד מהפיכה 1688.
ביוגרפיה

וורד נולד בפימליקו, לונדון. בצעירותו אייר את הספר "כתובות נדחות" שנכתב על ידי דודיו ג'יימס והוראס סמית'. הוא גם יצר איורים לסיפורים של וושינגטון אירווינג. בשנת 1830 זכה ב בפרס של האגודה לאמנויות. בתמיכתו של דייוויד וילקי ופרנסיס לגאט צ'אנטרי, והפך לתלמיד בבית הספר של האקדמיה המלכותית. בשנת 1836 הוא נסע לרומא, וזכה במדליית כסף מהאקדמיה סנט לוק עבור ציור, אשר בשנה שלאחר מכן הוצג באקדמיה המלכותית.
כסטודנט, הפך וורד לחבר ב"הקליקה", קבוצת ציירים בראשות ריצ'רד דאד. כמו שאר חברי הקליקה הוא תפס את עצמו כממשיכו של הוגארת' ודייוויד וילקי. רבים מציוריו המוקדמים נקבעו במאה השמונה עשרה והיו נושאים הוגרטיים. הוא גם צייר פרקים מההיסטוריה של המאה השבע-עשרה, שהושפעו מחשיבתו של חברו, ההיסטוריון תומאס באבינגטון מקולי. הוא גם צייר נושאים מתולדות המהפכה הצרפתית. בשנת 1843 הוא נכנס לתחרות הציורים של ארמון ווסטמינסטר, אך לא הצליח לזכות בפרס.
האופוזיציה לקדם-רפאליזם

בשנות החמישים של המאה העשרים לקח וורד חלק בעימות עם הקדם-רפאליזם, ובמיוחד ג'ון אוורט מיליי, שסגנון האמנות שלו לא נחשב בריטי. ציורו של וורד "שארלוט קורדאי" גבר על הציור "אופליה" של ג׳ון מיליי בתחרות בליברפול, מה שהוביל לדיון רחב באותה תקופה.
ציוריו ההיסטוריים הובילו לבחירתו של וורד לצייר שמונה סצנות במסדרון המוביל לבית הנבחרים, למרות העובדה שלא זכה בתחרות המקורית בשנת 1843. הסצנות האלה היו אמורות לתאר פרקים מקבילים בצד המלכותי והפרלמנטרי במלחמת האזרחים. בציוריו של וורד מתוארים הדמויות המנוגדות כמתמודדות זו עם זו מעבר למסדרון.
שנים מאוחרות

וורד המשיך לצייר גרסאות הוגארתיות לפרקים מההיסטוריה הבריטית לאורך שנות ה־60 של המאה ה־19, כגון "הסטודיו של הוגארת בשנת 1739" (1863; גלריית האמנות של יורק) "רגעי הגסיסה של צ'ארלס השני" (1865; גלריית ווקר לאמנות, ליברפול).
בשנות ה־70 של המאה ה־19 צייר כמה נושאי ז'אנר מהחיים המודרניים, אך לקראת סוף העשור החל לסבול מבריאות ירודה ודיכאון.
ב־1 בינואר 1879 נמצא על רצפת חדר ההלבשה שלו, שגרונו חתוך בסכין גילוח. הוא צעק, "כעסתי כשעשיתי את זה; השטן הניע אותי".
הוא נפטר ב־15 בינואר בביתו.
מהחקירה ב־17 בינואר נמצא כי הוא התאבד תוך כדי אי שפיות זמנית.
משפחה

בשנת 1843 פגש וורד את הנרייטה וורד בת ה־11 (שמות נעוריה ונישואיה היו זהים, אך היא לא הייתה קרובת משפחתו). הם התחתנו בחשאי במאי 1848, לאחר סיוע מחברו הסופר ויליאם וילקי קולינס. אמהּ של הנרייטה מעולם לא סלחה על חתונתם. וילקי קולינס אולי ביסס את עלילת הרומן שלו בזיל משנת 1852 על נישואי וורד.
הנרייטה וורד גם הפכה לציירת מצליחה. היא הפכה למורה לאמנות בולטת לאחר מות בעלה וכתבה שני ספרים אוטוביוגרפיים על חייהם המשותפים.
בנו לסלי וורד הפך לקריקטוריסט פופולרי במגזין Vanity Fair, ובהמשך בכתב העת The World, בכינוי הספרותי "ספיי".
הערות שוליים

↑  Chisholm, Hugh, ed. (1911). "Ward, Edward Matthew". Encyclopædia Britannica. 28 (11th ed.). Cambridge University Press. p. 319.
↑  The Times, 18 January 1879, p. 11
↑  Wellcombe Library Catalogue Archived 14 January 2016 at the Wayback Machine
| --- | --- |
בקרת זהויות :  PLWABN: 9810535740905606  GND: 1057765996  ISNI: 0000 0001 0989 6411  LCCN: no2006055537  NGV: 1309  NKC: xx0132111  RKD: 82842  SNAC: w6hd806b  TePapa: 2394  ULAN: 500014693  VIAF: 76069493   WorldCat (עם VIAF): 76069493 
אדוארד וורד, התסיסה בים הדרומי, ציור בסגנון ויליאם הוגרת', 1846
אדולף פון טרוטה

| --- | --- |

 לידה:  1 במרץ 1868 קובלנץ, הקיסרות הגרמנית הקיסרות הגרמנית 
 פטירה:  11 באוקטובר 1940 (בגיל 72) ברלין, גרמניה הנאצית גרמניה הנאצית 
 מקום קבורה:  ברנדנבורג 
 מדינה:  הרייך הגרמני 
 השתייכות:  הצי הגרמני הקיסרי הצי הגרמני הקיסרי   רייכסמרינה רייכסמרינה
 תקופת הפעילות:  1886–1920 (כ־34 שנים)
 דרגה:   אדמירל
 פעולות ומבצעים
 מלחמת העולם הראשונה
 עיטורים
   פור לה מריט   צלב הברזל דרגה ראשונה   צלב הברזל דרגה שנייה   עיטור בית הוהנצולרן עם חרבות
 
אדולף פון טרוטה (בגרמנית: Adolf von Trotha;‏ 1 במרץ 1868 – 11 באוקטובר 1940) היה אדמירל גרמני בצי הקיסרי הגרמני. לאחר המהפכה הגרמנית שימש לזמן קצר כ-Chef der Admiralität הראשון, שהחליף את ה-Reichsmarineamt הקיסרי. לאחר שתמך בפוטש של קאפ במרץ 1920 הוא התפטר מתפקידו. מאוחר יותר מילא כמה תפקידים פוליטיים וימיים ברייך השלישי.
משפחתו

טרוטה נולד ב-1 במרץ 1868 בקובלנץ, באותה תקופה חלק מפרובינציית הריין של ממלכת פרוסיה. טרוטה היה בנו השלישי של קרל פון טרוטה (1834–1870), שנהרג במלחמת צרפת–פרוסיה, כאשר בנו היה בן שנתיים בלבד. טרוטה התחתן עם אנה פון ולטהיים (15 בינואר 1877 – 8 באוגוסט 1964) ב-4 ביוני 1902, בתם של פריץ פון ולטהיים ואליזבת פון קרוסיגק.
קריירה ימית

טרוטה הצטרף לצי הקיסרי הגרמני בשנת 1886 כמועמד לקצונה והועלה לדרגת לויטננט צור זי בשנת 1891. הוא שירת כמפקד ספינת הטורפדו D3 וכקצין ניווט בסיירת הקטנה SMS זידלר. הוא הועלה לדרגת קפיטן-לויטננט ב-1899, ושירת כקצין מטה בשייטת מזרח אסיה עד 1901 והשתתף בדיכוי מרד הבוקסרים בסין.
מ-1901 עד 1906 טרוטה היה קצין מטה במשרד הצי הקיסרי תחת אלפרד פון טירפיץ. בתפקיד זה הועלה לדרגת קורבטנקפיטן ב-1904. בשנים 1906 עד 1908 הוא היה קצין ראשון על אוניית המערכה SMS אלזס ולאחר מכן עד 1909 במטה צי הים הפתוח. הועלה לדרגת פריגטנקפיטן ב-1909, מונה לתפקיד שליש של הקייזר ואותה שנה קיבל את הפיקוד על הסיירת SMS קניגסברג. הוא הועלה לדרגת קפיטן צור זי ב-7 במאי 1910, והצטרף למטה הצי. ב-20 בספטמבר 1913 קיבל את הפיקוד על אוניית המערכה הגדולה SMS קייזר. מ-1914 עד 1918 שירת טרוטה במלחמת העולם הראשונה. בשנת 1916 הוא הפך לרמטכ"ל צי הים הפתוח.
כ-Chef der Admiralität ממרץ 1919 היה טרוטה חבר (ללא הצבעה) בשתי ישיבות הקבינט הראשונות של רפובליקת ויימאר, קבינט שיידמן וקבינט באואר ממרץ 1919 עד מרץ 1920.
במרץ 1920 הוא תמך ב-פוטש של קאפ הכושל והתפטר מתפקידו. הוא פרש מהצי באוקטובר 1920 בדרגת ויצה-אדמירל.
קריירה תחת הרייך השלישי

לאחר הפרישה, טרוטה קיבל על עצמו את ניהול ה-Grossdeutscher Jugendbund (ליגת הנוער הגרמנית הגדולה) ב-1921. באוקטובר 1931 הוא היה אחד המשתתפים בצעדת חזית הרצבורג של נאצים ושל אנשי ימין אנטי-דמוקרטיים אחרים. לאחר תפיסת השלטון של הנאצים הוא הפך לחבר מועצה פרובינציאלי של פרובינציית ברנדנבורג ופרובינציית פוזן-פרוסיה המערבית. גם נשיא השר הפרוסי הרמן גרינג מינה אותו למועצת המדינה הפרוסית ב-13 בספטמבר 1933.
ב-23 במרץ 1934 נוסדה פדרציית הרייך לימאות גרמנית בראשות טרוטה; זה היה הארגון היורש של ליגת הצי. טרוטה מונה למנהיג כבוד של נוער היטלר הימי ב-15 בפברואר 1935. ב-1 במרץ 1938 הוענק לו תג מפלגת הזהב. מ-4 במרץ 1939 הוא שימש גם כיושב ראש הכבוד של הפדרציה הגרמנית לספורט ימי. באוגוסט 1939 הוענק לו דרגת אדמירל. לאחר מותו ב-11 באוקטובר 1940 נערכה לו הלוויה ממלכתית בברלין.
הערות שוליים

1 2  "Files of the Reichskanzlei: Adolf von Trotha(German)". Bundesarchiv. נבדק ב-6 ביולי 2016. {{cite web}}:  (עזרה)
↑  "Files of the Reichskanzlei: Das Kabinett Scheidemann (German)". Bundesarchiv. נבדק ב-6 ביולי 2016. {{cite web}}:  (עזרה)
↑  "Files of the Reichskanzlei: Das Kabinett Bauer(German)". Bundesarchiv. נבדק ב-6 ביולי 2016. {{cite web}}:  (עזרה)
↑  Bird, Keith Weimar, the German Naval Officer Corps and the Rise of National Socialism, Grüner, 1977, page 69.
↑  Lilla, Joachim (2005). Der Prußische Staatsrat 1921–1933: Ein biographisches Handbuch. Düsseldorf: Droste Verlag. p. 244. ISBN 978-3-770-05271-4.
1 2  Lilla, Joachim (2005). Der Prußische Staatsrat 1921–1933: Ein biographisches Handbuch. Düsseldorf: Droste Verlag. pp. 244–245. ISBN 978-3-770-05271-4.
| --- | --- |
בקרת זהויות :  NLI: 987007286888005171  PLWABN: 9810549799005606  BnF: cb16266721x (data)  CiNii: DA0835772X  GND: 11880278X  ICCU: NAPV045867  ISNI: 0000 0001 0906 5685  LCCN: no98080243  NKC: xx0275864  NLA: 35394708  NTA: 071375368  SNAC: w6cs61q8  SUDOC: 151802483  VIAF: 59880460   WorldCat (עם VIAF): 59880460
אוקרוג סוחומי

| --- | --- |
 מדינה:  האימפריה הרוסית האימפריה הרוסית
 בירת המחוז:  סוחומי 
 תאריך ייסוד:  1883 
 שטח:  8,621 קמ"ר
 תאריך נטישה:  1919 
 אוכלוסייה:  ‏
  ‑ במחוז:  106,179 (1897)
 קואורדינטות:  43°00′15″N 41°02′34″E﻿ / ﻿43.004166666667°N 41.042777777778°E﻿ / 43.004166666667; 41.042777777778 
  מפת מיקום  מפה מפורטת   אוקרוג סוחומי, 1903  he tabBackground:;tabBorder:#aaa;defaultTab:0;
 
אוקרוג סוחומי (ברוסית: Сухумский округ) אחד ממחוזות האימפריה הרוסית תחת מלכות המשנה של הקווקז, שהשתרע באזור אבחזיה, בין קווי הרוחב '30‏42° - 44°, ובין קווי האורך 39° - 41°. המחוז גבל מצפון וממערב ברכס הרי הקווקז הגדול, שהפרידו אותה מצ'רקסיה; ממזרח הוא גבל בסמגרלו ומדרום בים השחור.
ב-17 באוגוסט 1866 נוסד האגף או הגזרה הצבאית של סוחומי (Сухумский военный отдел), שבירתה סוחומי. בשנת 1883, נוסד אוקורג סוחומי שהיה כפוף מנהלית לפלך כותאיסי. שטח המחוז היה 7,575 ורסטה ריבועית (верста)‏, ואוכלוסייתה מנתה בשנת 1897 100,498 איש.
היסטוריה

האימפריה הרוסית ניצלה את ההזדמנות של חוסר שקט יחסי באימפריה העות'מאנית, ובשנת 1810 כבשה את סוחומי. בשנת 1832 הפכה סוחומי לאזור בו הוצבו עמדות מכס ונמלה הימי שודרג בשנת 1866. בשנת 1864 אולץ הנסיך האבחזי מיכאיל (חמוד-ביי) לוותר על כס השלטון בנסיכות אבחזיה, ושטח הנסיכות אוחד עם האימפריה הרוסית. שנתיים לאחר מכן נוסד האוקרוג הצבאי של סוחומי.
ב-25 בדצמבר 1904, הופרד חלק מהאזור בין גגרה לסוצ'י, שהיה מאוכלס בעבר בזיגים, בצו של הצאר, מידי אוקרוג סוחומי שהיה חלק מפלך כותאיסי לטובת פלך הים השחור (גוברניית הים השחור). המדיניות הרוסית באזור, שהביאה לגל של מוג'הירים גרמה להתדלדלות האוכלוסייה. מצד שני אוכלס האזור בידי מספר רב של גאורגים וארמנים. למרות זאת, התעקשו הגנרל דניקין ועמיתיו כי הגבול בין גאורגיה (שלא הייתה מוכרת עדיין על ידי שתי ההנהגות הלבנה והסובייטית) והרפובליקה הקובנית, שנשלטה על ידי הצבא הלבן, צריך להיות הגבול שעבר בין פלכי האימפריה הרוסית - פלך כותאיסי ופלך הים השחור. כלומר, מעט צפונית לנהר הבזיב.
דמוגרפיה

בין השנים 1864–1878, נמלטו מעל ל-60% מאוכלוסיית אבחזיה (כ-200,000 איש) דרומה. כדי לפצות על איבוד התושבים עודדו השלטונות הגירה של גאורגים, רוסים וארמנים לאזור. כ-40,000 איש היגרו לאבחזיה ושינו את המאזן הדמוגרפי לרעת האבחזים. אזורים רבים במחוז היו לא מיושבים והרוסים החלו במדיניות ליישוב נוצרים באזורים אלה.
הערות שוליים

↑  ‏ורסטה - (верста) יחידת אורך רוסית השווה ל-1066 מטר בתקופת האימפריה הרוסית, שאינה בשימוש עוד
↑  מוג'היר (مهاجر) - הגירה של ילידי הקווקז לתחומי האימפריה העות'מאנית, שנבעה מהמלחמה הרוסית-צ'רקסית (1763-1864)
צפון-מזרח הים השחור, 1892
אדולף פדר

| --- | --- |
אין תמונה חופשית
 לידה:  16 ביולי 1886 אודסה, האימפריה הרוסית 
 פטירה:  1943 (בגיל 56 בערך) אושוויץ, גרמניה הנאצית 
 מקום לימודים:  בית הספר לאמנות באודסה על שם גרקוב 
 תחום יצירה:  ציור 
 
אדולף (אייזיק) פדר (בצרפתית: Aizik Feder;‏ 16 ביולי 1886 – 13 בדצמבר 1943) היה צייר ומאייר יהודי-אוקראיני. הוא עבר לצרפת ב-1908, שם התגורר, עד שגורש ונרצח בתקופת שואת יהודי צרפת בידי משטר וישי. פדר ידוע כיום בזכות יצירות האמנות שצייר, בהן תיאר כלואים במחנה הריכוז דראנסי.
קורות חיים > ראשית חייו

אדולף נולד להורים יהודים-אוקראינים שעסקו במסחר. בשנת 1905 הצטרף פדר לארגון הבונד. מעורבותו בארגון אילצה אותו לברוח לברלין בגיל 19.
לאחר שהות בברלין עבר פדר לז'נבה, ולאחר מכן הגיע לפריז בשנת 1908, ללמוד באקדמיה ז'וליאן. באקדמיה למד ציור ועבד בסדנתו של הצייר הצרפתי, אנרי מאטיס.
קורות חיים > ביקור בארץ ישראל

בשנת 1926 ערך פדר מסע לארץ ישראל. בטיולו נתקל באלמנטים יהודיים רבים אותם צייר. הטיול השפיע עליו מאוד ומסע זה הניב ציורים רבים שהבולט ביניהם הוא "Juif à barbe tenant un plateau" ("יהודי מזוקן מחזיק מגש"). כשחזר פדר לפריז, הוא החזיר איתו רבים מציורים אלה, מה שהביא לו הכרה בקהילה האמנותית הפריסאית.
קורות חיים > כליאה ומוות

כשכוחות נאצים צעדו ברחבי צרפת בשנת 1942, פדר, בן 52, ניסה ליצור קשר עם תנועת ההתנגדות הצרפתית אך נתפס על ידי המיליציה הצרפתית. הוא ואשתו נעצרו ב-10 ביוני 1942 ונכלאו בכלא שֶרשֶה מִידִי ליד פריז. הוא הועבר למחנה הריכוז דראנסי בספטמבר 1942.
בדראנסי המשיך פדר לצייר ויצר דיוקנאות של הסובבים אותו, כמו האסירים ושומרים במחנה. הוא הפסיק לצייר עם גירושו לאושוויץ ב-13 בדצמבר 1943 שם נרצח. אשתו של פדר, סימה פדר, תרמה את יצירותיו של פדר שצייר בדראנסי למוזיאון בית לוחמי הגטאות עם מותה בשנת 1967.
קריירה

הצלחתו של פדר הגיעה בשנת 1912, כאשר עבודות הנוף שלו הוצגו בתערוכת סלון הסתיו. הוא המשיך לצייר בעקבות זאת, בין היתר סדרה של 45 איורים שנוצרו לספר שירה של המשורר הצרפתי ארתור רמבו. הספר יצא בהוצאה מוגבלת של 350 עותקים בשנת 1924, אך זכה לשבחים על איוריו בצבעי מים.
מונוגרפיה על פדר נכתבה בשנת 1929 על ידי גוסטב קהן.
הערות שוליים

1 2 3 4 5 6  Rosenberg, Pnina. "Aizik-Adolphe Féder". art.holocaust-education.net. Learning About the Holocaust Through Art. אורכב מ-המקור ב-5 במרץ 2016. נבדק ב-29 באפריל 2016. {{cite web}}:  (עזרה)
↑  Darmon, Adrian M. (2003-01-01). Around Jewish Art: A Dictionary of Painters, Sculptors, and Photographers (בצרפתית). Carnot. pp. 140–141. ISBN 9782848550114.
↑  Nieszawer, Nadine. "Aizik Feder (Adolphe Feder aka)". www.ecoledeparis.org (בצרפתית). אורכב מ-המקור ב-13 במאי 2016. נבדק ב-29 באפריל 2016. {{cite web}}:  (עזרה)
1 2 3  "Adolphe (Aizik) Feder". Hecht Museum. אורכב מ-המקור ב-27 במרץ 2016. נבדק ב-29 באפריל 2016. {{cite web}}:  (עזרה)
↑  Caen, Mémorial pour la Paix de. "Les enfants dans la Shoah – Aizik-Adolphe Feder". paril.crdp.ac-caen.fr. אורכב מ-המקור ב-5 בנובמבר 2016. נבדק ב-29 באפריל 2016. {{cite web}}:  (עזרה)
↑  "ABAA | Oeuvres de Arthur Rimbaud, in Rene Kieffer binding with 45 original watercolors by Aizik Feder by Rimbaud, Arthur; Feder, Aizik (illus.); Claudel, Paul (pref.); Rene Kieffer (binding) | Search for rare books". www.abaa.org. אורכב מ-המקור ב-4 ביוני 2016. נבדק ב-29 באפריל 2016. {{cite web}}:  (עזרה)
| --- | --- |
בקרת זהויות :  NLI: 987007505999205171  BnF: cb14891381v (data)  ISNI: 0000 0003 9486 1276  RKD: 27499  SUDOC: 16431833X  ULAN: 500049679  VIAF: 289378513   WorldCat (עם VIAF): 289378513 
יהודי מזוקן מחזיק מגש. ציור מזמן ביקורו בארץ ישראל
לפני שנשלח פדר לאושוויץ הוא צייר אסירים ושומרים במחנה המעצר דראנסי.
איזונומיה

איזונומיה (ביוונית: ἰσονομία, הלחם של ἴσος =שווה, νόμος =חוק, מנהג) היה מונח ששימש בהתחלה במשמעות של חלוקה שווה של בשר הקרבן ואחר כך הורחב להיות מונח המתאר שוויון בפני החוק.
השימוש המקורי במונח איזונומיה בא לתאר חלוקה שווה של בשר הזבח לכל האזרחים שהשתתפו בטקס, ללא אפליה על פי מעמד (כהונה) או עושר.
במאה ה-6 לפנה"ס סולון הנהיג שוויון בפני החוק, אפשר לכל אזרח לפנות לבית המשפט וקבע שהחוק חייב להיות גלוי ושווה לכל האזרחים. אחריו קלייסתנס שינה את שיטת הממשל באתונה לסוג של דמוקרטיה ישירה קלייסתנס כינה אותה איזונומיה על מנת להדגיש את ערך השוויון, מכאן שהפירוש המורחב יותר למונח איזונומיה הוא “שוויון בהשתתפות בהחלטות ובחקיקה שתשמור על שוויון ומחייבת באופן שווה את כל האזרחים“
באתונה הייתה חירות פרט מלאה לאזרחים (כלומר גברים שאינם עבדים או נתינים זרים) ובנוסף היו לכל אתונאי ואתונאי זכויות שוות שאינן מותנות במעמד, רכוש או מוצא משפחתי. האתונאים החילו על כל האזרחים, בלי קשר לעושרם או מעמדם, מערכת חוקים אחידה שהייתה ידועה לכל. כדי להבטיח צדק למעמדית הנמוכים, הם השתדלו שגם המערכת המשפטית תהיה מורכבת מנציגים שאינם מייצגים שכבה אחת בלבד מתוך שאיפה למתן צדק משפטי גם לאזרחים העניים. פריקלס בנאומו אמר כי "כולם שווים לפני החוקים בדברים שבין אדם לחברו. והרי כבוד האדם בציבור הוא לפי ערכו של אדם ולא לפי יחוס-אבות, ומי שיש בידו לעשות טובה לעיר אין מונע ממנו בשל עניותו ושפל מעמדו".
עקרון השוויון החוקי הוגשם גם באספת העם: לכל אזרח הייתה זכות להשתתף באספת העם, להציע הצעות, להתדיין עם עמיתיו האזרחים ולהצביע בעת ההכרעה.
הנצרות אימצה את הרעיון הדתי של חלוקה שווה של הזבח, ובעת האוכריסטיה שבמיסה, מקבל כל אחד מהמאמינים חלק זהה בגודלו של לחם הקודש.
לקריאה נוספת

הלל בן שמאי, ספר האדם והמדינה, הוצאת ניומן, 1948, כרך א'
בנימין נויברגר, דמוקרטיות ודיקטטורות - רעיונות, הקשרים, משטרים, הוצאת האוניברסיטה הפתוחה, כרך ראשון - דמוקרטיות, עמ' 17 - 19
רחל צלניק, דמוקרטיות, הדמוקרטיה האתונאית העתיקה, הוצאת האוניברסיטה הפתוחה
G. Vlastos (1953), “Isonomia”. The American Journal of Philology, p. 343
הערות שוליים

↑  Honorary Shares of Sacrificial Meat
↑  G. Vlastos (1953), “Isonomia”. The American Journal of Philology, p. 343
אוטוסטראוגרמה

Autostereogram מסוג "Random dot autostereogram" אשר מכיל תמונה תלת-ממדית נסתרת של כריש
Autostereogram מסוג "Wallpaper autostereogram" אשר מכיל תמונה תלת-ממדית נסתרת של 3 מלבנים
אוטוסטראוגרמה (Autostereogram) הוא אשליה אופטית הגורמת למוח האנושי להבחין בצורה תלת-ממדית אשר מסתתרת בתוך תמונה דו-ממדית אחת. את אותו האפקט של צפייה בצורה תלת-ממדית ניתן גם להשיג על ידי סטריאוסקופיה, אולם שם הוא מושג על ידי שימוש בשתי תמונות דו־ממדיות.
סוגי אוטוסטראוגרמות

הסוג הפשוט ביותר של אוטוסטראוגרמה, המכונה "Wallpaper autostereogram", מורכב מתבניות החוזרות על עצמן. כאשר מביטים בתמונה מסוג זה עם מיקוד נכון בעיניים, נדמה כי התבניות באזור בו מופיעה הצורה התלת-ממדית צפות באוויר מעל הרקע.
בסדרת ספרי "העין המופלאה"(אנ') נעשה שימוש בסוג נוסף של אוטוסטראוגרמה המכונה "Random dot autostereogram" (אנ'). בסוג זה בדרך כלל ניתן יהיה להבחין בצורה התלת-ממדית רק אם מביטים בתמונה בטכניקה הנכונה.
טכניקות צפייה

ישנן שתי טכניקות לצפייה בתמונות אוטוסטראוגרמה כדי לראות את הצורה התלת-ממדית הנסתרת:
הטכניקה הראשונה, הנפוצה יותר (כמו בתמונות המוצגות בערך זה), מכונה "wall-eyed" מכיוון שיש להתבונן בתמונה במבט בוהה שממוקד במישור מרוחק. כלומר, כדי לראות את הצורה התלת-ממדית יש למקד את העיניים בנקודה רחוקה יותר ממישור התמונה. כדי לתרגל את העיניים מומלץ להניח את התמונה מאחורי זגוגית ולהביט בהשתקפות העצמית, מכיוון שההשתקפות נמצאת מאחורי מישור התמונה (באותו מרחק מהתמונה, רק מצידה השני).
הטכניקה השנייה מכונה "cross-eyed", וכדי לראות תלת-ממד בתמונות שנוצרה בה יש למקד את הראייה בתמונה באופן בו העיניים פוזלות.